Skagakonur eru úr leik í Borgunarbikarnum eins og Bikarkeppni KSÍ heitir þetta árið . ÍA tapaði í gærkveldi á Akranesvelli 0 : 2 fyrir HK / Víkingi sem spilar í Pepsídeildinni . Skagakonur stóðu sig vel í leiknum en gekk illa að skapa sér færi og ekki tókst þeim að skora í leiknum . Gestirnir skoruðu á 19. og 50. mínútu og voru þar að verki Arna Ómarsdóttir og Karen Sturludóttir . HK / Víkingur komst því áfram í 8 - liða úrslitin , en Skagakonur verða þess í stað að einbeita sér að keppni í A-riðli 1. deildar þar sem þær eru á toppnum ásamt Fylki . ÍA mætir næst ÍR í deildinni á Akranesvelli nk. laugardag .